STP ทะยานแรง 7% โบรกเคาะซื้อเป้า 21.30 บ. ลุ้นกำไร Q2 แตะ 35 ลบ.
STP ทะยานแรง 7% ราคาแตะ 14.60 บ. ด้วยมูลค่าซื้อขาย 53.13 ลบ. โบรกเคาะซื้อเป้า 21.30 บ. ลุ้นกำไรไตรมาส 2/65 แตะ 30-35 ลบ. รับออเดอร์เพิ่มขึ้น
STP ทะยานแรง 7% ราคาแตะ 14.60 บ. โบรกเคาะซื้อเป้า 21.30 บ. ลุ้นกำไรไตรมาส 2/65 แตะ 30-35 ลบ. รับออเดอร์เพิ่มขึ้น
4 ส.ค. 2565

ผู้สื่อข่าวรายงานว่า วันนี้ (4 ส.ค.65) ราคาหุ้น บริษัท สหไทยการพิมพ์และบรรจุภัณฑ์ จำกัด (มหาชน) หรือ STP ล่าสุด ณ เวลา 15:30 น. อยู่ที่ระดับ 14.60 บาท บวก 1 บาท หรือ 7.35% สูงสุดที่ระดับ 15 บาท ต่ำสุดที่ระดับ 13.60 บาท ด้วยมูลค่าซื้อขาย 53.13 ล้านบาท

โดยบล.โกลเบล็ก ระบุในบทวิเคราะห์ (26 ก.ค.65) แนะนำ “ซื้อ” หุ้น STP ประเมินราคาเหมาะสม 21.30 บาท เนื่องจากราคาหุ้นปรับตัวลงหลัง IPO ราว 26% ทำให้ในปัจจุบันซื้อขายที่ P/E Ratio เพียง 10-11 เท่า ซึ่งต่ำกว่าในกลุ่ม Packaging ที่มี P/E Ratio ที่ 20 เท่า อีกทั้งมีโอกาสเติบโตจากการขยายโรงงาน
ทั้งนี้คาดรายได้และกำไรไตรมาส 2/65 จะทรงตัวที่ระดับใกล้เคียงไตรมาส 1/65 ที่ 135-145 ล้านบาท และ 30-35 ล้านบาทตามลำดับ เนื่องจากบริษัทมีคำสั่งซื้อจากลูกค้ามากกว่ากำลังการผลิตที่ผลิตได้ส่งผลให้มีการใช้โรงงานภายนอกในการผลิต (outsource) ตั้งแต่ปี 64
ขณะที่อัตรากาไรขั้นต้นทรงตัวใกล้เคียงไตรมาส 1/65 ที่ 36.8-37.2% เนื่องจากยังมีสต็อกวัตถุดิบราคาต่ำ โดยไตรมาส 3/65 บริษัทจะติดตั้งเครื่องจักรใหม่ชุดแรกกาลังการผลิตราว 12.5 ล้านแผ่นพิมพ์ต่อปี (กำลังการผลิตในปัจจุบัน 49.5 ล้านแผ่นพิมพ์ต่อปี) ซึ่งเร็วกว่าแผนเดิม 1 ไตรมาสส่งผลให้สามารถลดการใช้โรงงานภายนอกในการผลิตและช่วยหนุนอัตรากำไรขั้นต้น
ทั้งนี้ปรับลดประมาณการกำไรปี 65 ลงสู่ 129 ล้านบาท เติบโต 4% จากปีก่อนหน้า แต่คงประมาณการรายได้ที่ 617 ล้านบาท เติบโต 10% โดยบล.โกลเบล็ก ปรับลดสมมติฐานอัตรากาไรขั้นต้นปี 65 ลงจาก 37.3% เหลือ 36.3% เนื่องจากต้นทุนค่าเยื่อกระดาษและเชื้อเพลิงปรับตัวขึ้นในไตรมาส 2/65 ราว 5.2% และ 9% ตามลำดับ อีกทั้งสต็อกวัตถุดิบใหม่ซึ่งมีราคาสูงจะเริ่มรับรู้ตั้งแต่ไตรมาส 3/65 เป็นต้นไปส่งผลให้อัตรากำไรขั้นต้นมีแนวโน้มอ่อนตัวลงจากครึ่งแรกปี 65